รัฐบาลไทย-ข่าวทำเนียบรัฐบาล-ทีเซลส์ ผลักดันสตาร์ทอัพ LIFE SCIENCES & HEALTH TECH สู่ความสำเร็จของธุรกิจแบบก้าวกระโดด
วันพุธที่ 9 กันยายน 2563
ทีเซลส์ ผลักดันสตาร์ทอัพ LIFE SCIENCES & HEALTH TECH สู่ความสําเร็จของธุรกิจแบบก้าวกระโดด
ทีเซลส์ ผลักดันสตาร์ทอัพ LIFE SCIENCES & HEALTH TECH สู่ความสําเร็จของธุรกิจแบบก้าวกระโดด
กระทรวงการอุดมศึกษา วิทยาศาสตร์ วิจัยและนวัตกรรม โดย ศูนย์ความเป็นเลิศด้านชีววิทยาศาสตร์ (องค์การมหาชน) หรือ ทีเซลส์ (TCELS) ร่วมกับ สมาคมเฮลท์เทคไทย บริษัท Healthinc และ Rise Impact จัดทําโครงการ Journey to Success 2020 by TCELS Mentoring Program เพื่อสนับสนุนผู้ประกอบการ Startup ด้าน Life Sciences & Health Tech ให้มีโอกาสก้าวสู่ความสําเร็จในธุรกิจและเกิด Deal flow ทั้งในระดับภูมิภาคและระดับสากล
ดร.ศิรศักดิ์ เทพาคํา รองผู้อํานวยการด้านวิชาการและนวัตกรรม ศูนย์ความเป็นเลิศด้านชีววิทยาศาสตร์ กล่าวว่า “สิ่งที่ทีเซลส์ตั้งใจทํา คือ ต้องการพัฒนาอุตสาหกรรมชีววิทยาศาสตร์ให้มีความเข้มแข็งมากขึ้น และสตาร์ทอัพ จะเป็นกําลังสําคัญที่ทําให้เกิดกระบวนการ “Commercialization” คือ การนําเอางานวิจัยถ่ายทอดไปสู่การใช้ ประโยชน์ในเชิงพาณิชย์ มีผลทําให้อุตสาหกรรมชีววิทยาศาสตร์เติบโตขึ้นอย่างรวดเร็ว”
ดร.พัชราภรณ์ วงษา ผู้เชี่ยวชาญเฉพาะทางด้านธุรกิจชีววิทยาศาสตร์ ศูนย์ความเป็นเลิศด้านชีววิทยาศาสตร์ หัวหน้าโครงการเปิดเผยว่า “Journey to Success ได้จัดเป็นปีที่ 2 แล้ว โดยปีนี้มีการออกแบบให้เป็นลักษณะออนไลน์ และมีกิจกรรมที่ทําให้สตาร์ทอัพแต่ละทีมได้ประโยชน์สูงสุด สร้างโอกาสในการขยายธุรกิจแบบก้าวกระโดด”
Journey to Success 2020 ได้ดําเนินการระหว่างเดือน มิ.ย. - ส.ค. ปี 2563 โดยคัดเลือก 11 ผู้ประกอบการ Startup ด้าน Life Sciences & Health Tech เข้าร่วมโครงการ ดังต่อไปนี้
1. บริษัท สเตปโซล จํากัด บริการออกแบบแผ่นรองเท้าส่วนบุคคลตามหลักออร์โทปิดิกส์และวิศวกรรม
2. บริษัท อินโนเอดจ์ โกโก จํากัด บริการแพลตฟอร์มการประเมินความเจ็บปวดในผู้สูงอายุสมองเสื่อม
3. บริษัท พานาคิวรา จํากัด บริการพยากรณ์โรคด้วยยีนส์
4. จิโปรสไมล์ บริการออกแบบวางแผนการรักษาทันตกรรม 3 มิติ
5. บริษัท เทรคอน (เว็บไซต์) จํากัด บริการระบบช่วยองค์กรจัดการและส่งเสริมสุขภาพที่ดีของพนักงาน
6. บริษัท Expert Technology Development จํากัด บริการนวัตกรรมคัดกรองผู้ป่วยอัตโนมัติ ‘Smart Easy OPD’
7. บริษัท แอ็กนอสเฮลท์ จํากัด แอปพลิเคชันช่วยวินิจฉัยคัดกรองผู้ป่วยโดยใช้เทคโนโลยีปัญญาประดิษฐ์ (AI)
8. บริษัท ชีวีบริรักษ์ จํากัด ผลิตภัณฑ์ Telemedicine Mobile App
9. บริษัท ฟินน์ โซลูชั่น จํากัด ระบบ Tele Consult ผ่าน AR
10. บริษัท บอนด์ อาร์ดีไอ เซ็นเตอร์ จํากัด บริการแพล็ตฟอร์มเชื่อมโยงสังคมเกษตรอินทรีย์เพื่อยกระดับผลิตภัณฑ์ธรรมชาติ (Natural product) ของไทยโดยใช้เทคโนโลยี Blockchain
11. บริษัท IQmed Innovation จํากัด บริการออกแบบ วิจัย และพัฒนาอุปกรณ์เก็บรักษาหัวใจในสภาวะเต้นอยู่เพื่อการขนส่งสําหรับการปลูกถ่ายอวัยวะ
กิจกรรมหลักของโครงการประกอบไปด้วย การอบรมแบบออนไลน์ (Online Learning) การให้คําปรึกษาแบบเชิงลึก (1-on-1 mentoring) และการจับคู่ธุรกิจ (Business matching)
การอบรมและให้คําปรึกษาแบบเชิงลึกเพื่อปลดล๊อคอุปสรรคมี 4 หัวข้อหลัก ได้แก่ Product standard, Exit plan, Finance และ Intellectual property
Product Standard หรือมาตรฐานผลิตภัณฑ์ ได้รับเกียรติจากวิทยากรมากประสบการณ์ถึง 3 ท่าน
ได้แก่ คุณธเนศ วิริยะเมธานนท์ วิศวกรชีวการแพทย์กองควบคุมเครื่องมือแพทย์ สํานักงานคณะกรรมการอาหารและยา ดร.ศักดิ์ เสกขุนทด ที่ปรึกษาผู้ทรงคุณวุฒิ ด้าน Digital Transformation สํานักงานพัฒนาธุรกรรมทางอิเล็กทรอนิกส์ (สพธอ.) และ คุณนฤมล รัตนกรณ์พันธุ์ ประธานเจ้าหน้าที่ฝ่ายกลยุทธ์ บริษัท ไบโอเนียร์ เอเชีย จํากัด
Exit Plan ได้รับเกียรติจาก Mr.Laurens van Hoorn ผู้ก่อตั้งของบริษัท Healthinc ผู้เชี่ยวชาญทางด้าน
การระดมทุน (Fundrising) ของธุรกิจสุขภาพชั้นนําในตลาดยุโรปที่ได้นํา EOS model หรือ 6 องค์ประกอบที่ทุกธุรกิจพึงมี ช่วยให้แต่ละทีมได้มีการวางแนวทางการดําเนินธุรกิจที่มีอยู่แล้วให้เป็น Exit plan ที่มีประสิทธิภาพ
Finance ได้รับเกียรติจาก คุณเศรษฐพงศ์ ผดุงพิสุทธิ์ กรรมการผู้จัดการ บริษัท จีโนซิส จํากัด ที่มาให้
ความรู้ด้านการวางแผนกลยุทธ์ทางธุรกิจและการเงินของ Startup แต่ละทีมให้คุ้มค่าแก่การลงทุนและเกิดกําไรมากที่สุด
Intellectual Property ได้รับเกียรติจาก คุณวีระเวช อรธนาลัย กรรมการผู้จัดการ บริษัท อินเทลเล็คชวล
ดีไซน์ กรุ๊ป จํากัด และทีมงานนักกลยุทธ์ด้านทรัพย์สินทางปัญญา (IP) มาให้ความรู้ในด้านดําเนินงานจดทะเบียน เพื่อปกป้องและพัฒนาทรัพย์สินทางปัญญาของแต่ละทีม
และปิดท้ายด้วยกิจกรรม Business Matching ซึ่งออกแบบให้มีการจับคู่ธุรกิจระหว่างบริษัท Startup กับ CEO มืออาชีพ ผู้ประกอบการรายใหญ่และนักลงทุน
ในระยะเวลา 2 เดือนของการดําเนินโครงการ ผลการเจรจาธุรกิจ Startup ที่เข้าร่วมมีมูลค่าที่เกิดขึ้นแล้ว 8.6 ล้านบาท โดยบริษัท Dietz สามารถเจราธุรกิจร่วมกับ บริษัท ไทยคม จํากัด (มหาชน) และบริษัท โรช ไดแอกโนสติกส์ (ประเทศไทย) โดยมีมูลค่าที่เกิดขึ้นจากการเจรจาทางธุรกิจกว่า 40 ล้านบาท
Startup ด้าน Life Sciences & Health Tech มีความสําคัญอย่างยิ่งต่อการขับเคลื่อนเศษรฐกิจ และเทคโนโลยีของประเทศในปัจจุบัน จึงเป็นก้าวสําคัญของไทยที่จะช่วยผลักดันให้ Startup ผู้มีความมุ่งมั่นด้านวิทยาศาสตร์และการแพทย์ได้เติบโตและก้าวสู่ความสําเร็จอย่างยั่งยืน